इसके मायने यह हुए कि उत्तर प्रदेश का महामुकाबला भरोसा खो चुके मनमोहन सिंह का भाग्य भी तय करेगा. यह यूपीए-2 की रूपरेखा भी बदल सकता है. समाजवादी पार्टी (सपा) के दोबारा खड़ा होने की स्थिति में मुलायम सिंह यादव को लखनऊ पर शासन के लिए कांग्रेस की जरूरत पड़ सकती है. और दिल्ली में कांग्रेस-सपा की औपचारिक दोस्ती के मायने मुलायम के 23 सांसदों के साथ जबरदस्त सौदेबाजी होगी. अगर 19 सांसदों वाली तृणमूल कांग्रेस 6 मंत्री पद हासिल कर सकती है तो कांग्रेस के सबसे बड़े साथी के तौर पर सपा इससे ज्‍यादा मांगने की हकदार होगी.